CELEX: 32015R0386
Language: et
Date: 2015-03-05 00:00:00
Title: Komisjoni rakendusmäärus (EL) 2015/386, 5. märts 2015 , teatavate kaupade klassifitseerimise kohta kombineeritud nomenklatuuris

10.3.2015   
            
            
               ET
            
            
               Euroopa Liidu Teataja
            
            
               L 65/5
            
         KOMISJONI RAKENDUSMÄÄRUS (EL) 2015/386,
   5. märts 2015,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. märts 2015
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektoraadi peadirektor
         
         Heinz ZOUREK
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Neljarattaline rula mõõtmetega umbes 80 × 27 × 17 cm, massiga 10 kg ja maksimaalse kandevõimega 65 kg. Toode on varustatud elektrimootoriga, mida käitavad kaks laaditavat 24 V akut.
                  Tootel on järgmised omadused:
                  
                              —
                           
                           
                              rattad on polüuretaanist ja nende läbimõõt on 85 mm,
                           
                        
                              —
                           
                           
                              rihm veab üksnes kaht tagumist ratast,
                           
                        
                              —
                           
                           
                              toote pind on kaetud libisemisvastase kihiga,
                           
                        
                              —
                           
                           
                              elektrimootor on paigaldatud toote alla,
                           
                        
                              —
                           
                           
                              toote kiirus on vahemikus 10–32 km/h, pidureid ega roolisüsteemi ei ole.
                           
                        Rula juurde kuulub käeshoitav kaugjuhtimispult.
                  Rula liigub elektrimootori jõul, mida juhib rulasõitja kaugjuhtimispuldiga.
                  Rulaga sõites saab selle kiirust muuta kaugjuhtimispuldil asuvat hooba liigutades.
               
               
                  9506 99 90
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6 ning CN-koodide 9506, 9506 99 ja 9506 99 90 sõnastusega.
                  Ehkki toodet käitab elektrimootor, on sellel pigem vabaaja spordivahendi kui mootorsõiduki omadused, kuna pidurite ja roolisüsteemi puudumise tõttu nõuab sellega sõitmine füüsilist aktiivsust (on samalaadne mootorita rulaga sõitmiseks vajaliku aktiivsusega). Seega ei või toodet klassifitseerida peamiselt reisijateveoks ettenähtud mootorsõidukina rubriiki 8703.
                  Arvestades kiirust kuni 32 km/h, ei või toodet klassifitseerida lastele mõeldud ratastel mänguasjana (vt ka KNi selgitavad märkused, CN-kood 9503 00 10). Seetõttu ei või toodet klassifitseerida ratastel mänguasjana rubriiki 9503.
                  Toote omadusi ja konstruktsiooni arvestades on see mõeldud kasutamiseks vabaaja spordivahendina (rula). Seega klassifitseeritakse toode CN-koodi 9506 99 90 alla kui muu toode või inventar muude spordialade ning vabaõhumängude tarbeks.